
Vă înaintăm, alăturat, Raportul asupra propunerii legislative pentru declararea zonei Roşia Montană – Bucium – Zlatna arie protejată şi monument al naturii, trimisă Comisiei noastre pentru dezbatere şi avizare în fond, cu adresa nr.200 din 7 aprilie 2003. 

 PRESEDINTE,

IOAN OLTEAN

RAPORT  

asupra propunerii legislative  pentru declararea zonei Roşia Montană – Bucium – Zlatna arie protejată şi monument al naturii



1. Cu adresa nr.200 din 7 aprilie 2003, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu propunerea legislativă pentru declararea zonei Roşia Montană – Bucium – Zlatna arie protejată şi monument al naturii.



La întocmirea Raportului s-a avut în vedere: 

· avizul Consiliului Legislativ nr.483 din 31.03.2003. 



Propunerea legislativă a fost dezbătută şi avizată în fond, în procedură obişnuită, în şedinţa din 27 mai 2003.



Prezenta propunere legislativă are ca obiect de reglementare declararea zonei Roşia Montană – Bucium – Zlatna arie protejată şi monument al naturii, datorită faptului că patrimoniul istoric, arheologic, cultural şi monumentele naturii din zonă sunt în pericol iminent de a fi neantizate de executarea Proiectului de exploatare, extracţie şi preparare  a minereurilor auro-argentifere, promovat de S.C. Roşia Montană Gold Corporation. Tehnologia preconizată pentru extragerea aurului are la bază utilizarea cianurilor care poate cauza prejudicii ireversibile ecosistemelor. 



Comisia pentru administraţie publică amenajarea teritoriului şi echilibru ecologic propune Plenului Camerei Deputaţilor respingerea propunerii legislative pentru următoarele motive: 



- zona Roşia Montană – Bucium – Zlatna nu poate fi declarată arie protejată şi monument al naturii, pentru că nu are justificare ştiinţifică dată de nota de fundamentare privind  importanţa zonei din punct de vedere floristic, faunistic şi al altor elemente de patrimoniu natural, conform art.11 din Legea nr.462/2001 privind aprobarea Ordonanţei de urgenţă a Guvernului nr.236/2000 privind regimul ariilor protejate, conservarea habitatelor naturale, a florei şi faunei sălbatice. 



- în prezent prin hotărârea celor două Camere s-a format o Comisie parlamentară care analizează oportunitatea investiţiei în zona Roşia-Montană. 



2. Prin obiectul de reglementare şi conţinutul său, propunerea legislativă face parte din categoria legilor ordinare, potrivit dispoziţiilor art.74 alin.(2) din Constituţie. .



3. La lucrările Comisiei au fost prezenţi 23 de deputaţi, din totalul de 26 membri ai Comisiei.



Raportul Comisiei a fost adoptat cu 13 voturi pentru, 1 împotrivă şi 1 abţinere.

PREŞEDINTE,




SECRETAR,

IOAN OLTEAN



KOVACS CSABA TIBERIU

Expert parlamentar:

Iulia Toader

